གསེར་ཆོས་ཚེ་དཔག་མེད་སྦྲུལ་སྐུའི་རྗེས་གནང་བྱ་ཚུལ
བསམ་འཕེལ་ནོར་བུ་ཞེས་བྱ་བ་བཞུགས་སོ།།ཨོཾ་སྭསྟི།འདྲེན་པ་གང་གི་མཚན་ཙམ་དྲན་པས་ཀྱང་།།དུས་མིན་འཆི་བའི་འཇིགས་པ་ཀུན་ཞི་ཞིང་།།ཚེ་དང་ཡེ་ཤེས་དཔག་མེད་སྩོལ་མཛད་པར།།གུས་པས་བཏུད་ནས་དེ་ཡི་རྗེས་གནང་པྲ།།
འདིར་དཔལ་ལྡན་ས་སྐྱ་བའི་གསེར་ཆོས་མཆོག་ཏུ་གྱུར་པ་ཚེ་དཔག་མེད་སྦྲུལ་སྐུའི་རྗེས་གནང་བྱ་བའི་ཚུལ་ལ་སྦྱོར་དངོས་རྗེས་གསུམ་ལས།དང་པོ་ནི།འབར་བ་བཞི་གང་ཡང་རུང་བའི་ཆོས་གཅིག་གི་སྔ་དྲོའམ་དུས་གཞན་དུ་ཡང་རུང་སྟེ་གནས
ཡིད་དུ་འོང་བར་སྟེགས་ཇི་ལྟར་རིགས་པར་རྟེན་ཁེབས་སོགས་ཀྱིས་བཀབ་པའི་སྟེང་དུ་མཎྜལ་རྡུལ་ཚོན་གྱིས་པདྨ་འདབ་བརྒྱད་མཛེས་ཚེན་དབུས་སུ་ཟླ་གདན་གྱི་སྟེང་དུ་ཚོམ་བུ་དམར་པོ་འགོད་པའམ་མ་འབྱོར་ན་འབྲས་ཚོམ་གྱིས་ཀྱང་དུང

བས་གཞག།དེའི་སྟེང་དུ་བུམ་པ་ཁྭ་རྒྱན་མགུལ་ཆིངས་དང་བཅས་པ་དང་།དེའི་གཡས་སུ་དཀར་གཏོར་ཟླུམ་པོ་རྒྱན་ལྡན།དེ་དག་གི་མདུན་དུ་ཆུ་གཉིས་སྔོན་འགྲོའི་ཉེར་སྤྱོད་བཅས་བཀོད་མཛེས་སུ་བཤམ།རང་གི་མདུན་དུ་རྡོར་དྲིལ་མེ་
ཏོག་གི་སྣོད་སློབ་མ་ལ་བཀྱེ་བསྤུའི་མེ་ཏོག་མཎྜལ་བུམ་ཆུ་བཅས་འདྲ་བྱ།གཉིས་པ་དངོས་གཞི་ནི།སྟ་ན་བདེ་བ་ལ་འཁོད་དེ་ཐོག་མར་མཆོད་པ་རྣམས།ཨོཾ་བཛྲ་ཨ་མྲྀ་ཏཾ་ཀུཎྜ་ལི་ཧ་ན་ཧ་ན་ཧཱུཾ་ཕཊ་ཀྱིས་བསངས།ཨོཾ་སྭ་བྷཱ་ཝ་ཤུདྡྷཿསརྦ
དྷརྨཱཿསྭ་བྷཱ་ཝ་ཤུདྡྷོ྅ཧཾ།སྟོང་པའི་དང་ལས་ཨོཾ་ལས་བྱུང་བའི་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན་ཞབས་བསིལ་མེ་ཏོག་བདུག་སྤོས་མར་མེ།
དྲི་ཆེ་བ་ཞལ་ཟས་རོལ་མོ་རྣམས་དྲངས་ཤིང་ཐོགས་པ་མེད་པ་ནམ་མཁའི་མཐའ་དང་མཉམ་པར་གྱུར།ཨོཾ་བཛྲ་ཨརྒྷཾ་ཨཱཿཧཱུཾ།བཱདྱཾ།པུཥྤེ།དྷཱུ་པེ།ཨཱ་ལོ་ཀེ།གརྦྷེ།ནེ་ཝི་ཏེ།ཤཔྟ་ཨཱཿཧཱུཾ།དྲིལ་བུ་དཀྲོལ་ལ།ཨོཾ་བཛྲ་དྷརྨཱ་ར་ཎི་ཏ།པྲ་ར
ཎི་ཏ།སཾ་པྲ་ར་ཎི་ཏ།སརྦ་བུདྡྷ་ཀྵེ་ཏྲ་པྲ་ཙ་ལི་ནི།པྲཛྙཱ་པ་ར་མི་ཏ་ནཱ་ད་སྭ་བྷཱ་ཝེ།བཛྲ་དྷརྨཱ་ཧྲྀ་ད་ཡ་སནྟོ་ཥ་ནི།ཧཱུཾ་ཧཱུཾ་ཧཱུྃ་ཧོ་ཧོ་ཧོ་ཨ་ཁཾ་སྭཱ་ཧཱ།ཞེས་བྱིན་དབབ།བདག་དང་འགྲོ་བ་ནམ་མཁའ་དང་མཉམ་པའི་སེམས་ཅན་ཐམས་ཅད་དུས་འདི་ནས།
བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ།།རྫོགས་པའི་སངས་རྒྱས་བཅོམ་ལྡན་འདས་རྣམས་ལ་སྐྱབས་སུ་མཆིའོ།།དམ་པའི་ཆོས་རྣམས་ལ་སྐྱབས་སུ་མཆིའོ།།འཕགས

པའི་དགེ་འདུན་རྣམས་ལ་སྐྱབས་སུ་མཆིའོ།།ལན་གསུམ་སོགས།སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ།དེའི་ཆེད་དུ་ཚེ་དཔག་ཏུ་མེད་པ་བསྒོམ་པར་བགྱིའོ།།ལན་གསུམ་
རང་ཉིད་སྐད་ཅིག་གིས་ཚེ་དཔག་ཏུ་མེད་པར་གསལ་བའི་ཐུགས་ཀའི་ཧྲཱིཿལས་འོད་ཟེར་འཕྲོས་པས་བླ་མ་དང་གཉིས་སུ་མེད་པའི་ཚེ་དཔག་ཏུ་མེད་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་བསྐོར་བ་ཨོཾ་བཛྲ་ས་མཱ་ཛཥྚན་མོ་གུ་རུ
བྷྱཿན་མཿཨཱརྱ་ཨ་པ་ར་མི་ཏ་ས་པ་རི་ཝཱ་ར་བྷྱཿདཀོན་མཆོག་གསུམ་ལ་བདག་སྐྱབས་མཆི།།སོགས་ལན་གསུམ།སེམས་ཅན་ཐམས་ཅད་བདེ་བ་དང་ཞེས་སོགས་ཚད་མེད་བཞི་བསྒོམ།ཨོཾ་ཤྲུ་ནྱ་ཏ་ཛྙཱ་ནཱ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།
སྟོང་པའི་ངད་ལས་མདུན་གྱི་ནམ་མཁར་རིན་པོ་ཆེའི་ཁྲིར་པདྨ་དང་ཟླ་བའི་སྟེང་དུ་བཅོམ་ལྡན་འདས་མགོན་པོ་ཚེ་དཔག་ཏུ་མེད་པ་སྐུ་མདོག་པདྨ་རཱ་ག་ལྟར་དམར་བ་ཞལ་གཅིག་ཕྱག་གཉིས་མཉམ་གཞག་གི་སྟེད་དུ་བདུད་རྩིས་གང་བའི་ལྷུང
བཟེད་བསྣམས་པ་སྦྲུལ་སྐྲའི་ཆ་ལུགས་ཅན་མཚན་དང་དཔེ་བྱེད་ཀྱིས་སྤྲས་པ་ཞབས་རྡོ་རྗེའི་སྐྱིལ་ཀྲུང་གིས་བཞུགས་པ།དེའི་དཔྲལ་པར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུཾ་སྔོན་པོ་རྣམས་ཀྱིས་མཚན་པར་གྱུར།ཨོཾ་ཨཱརྱ
ཨ་པ་ར་མཻ་ཏ་ཨརྒྷཾ་ནས་ཤཻཔྟའི་བར་གྱིས་མཆོད།བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཚེ་དང་ཡེ་ཤེས་དཔག་ཏུ་མེད་པ་ཤིན་ཏུ་རྣམ་པར་ངེས་པ་གཟི་བརྗིད་ཀྱི་རྒྱལ་པོའི་ཞབས་ལ

ཕྱག་འཚལ་ལོ།།ཞེས་བསྟོད།རང་གི་དབུགས་འོད་ཀྱི་སྦུ་གུ་ཅན་སྣ་བུག་གཡོན་ནས་ཕྱིར་སོང་བས་མདུན་གྱི་བཅོམ་ལྡན་འདས་ཀྱི་ཐུགས་གཉིས་སུ་མེད་པའི་ཡེ་ཤེས་ཀྱི་བདུད་རྩི་དང་བརྟན་གཡོའི་ཚེ་བཅུད་བསྡུས་ནས་ཕྱག་གི་ལྷུང་བཟེད་ཀྱི་བདུད།
རྩི་དང་གཉིས་སུ་མེད་པར་གྱུར་པ་འོད་ཀྱི་སྦུ་གུས་དྲངས་ནས་རང་གི་ལུས་ལ་ཐིམ་པས་འཆི་མེད་ཚེའི་དངོས་གྲུབ་ཐོབ་པར་བསམས་ནས་རླུང་རྔུབ་པ་གསུམ་བདུན་སོགས་བྱས་པའི་མཐར།མདུན་གྱི་བཅོམ་ལྡན་འདས་རང་ཡ་ཐིམ་པས
རངདྭ་སྐད་ཅིག་གིས་པད་ཟླའི་གདན་ལ་ཚེ་དཔག་མེད་སྦྲུལ་སྐུའི་རྣམ་པ་ཅན་དུ་གྱུར།ཞེས་བརྗོད།དེའི་ཐུགས་ཀར་ཧྲཱིདྡྷཡིག་གི་མཐར་སྔགས་ཕྲེང་གིས་བསྐོར་བ་ལས་འོད་འཕྲོས་སངས་རྒྱས་དང་བྱང་ཆུབ་སེམས་དཔའ་དང་ཚེའི་རིག
འཛིན་བརྙེས་པ་ཐམས་ཅད་ཀྱི་ཚེ་དང་བསོད་ནམས་བསྡུས་ནས་རང་གི་སྙིང་གའི་ཧྲཱིཿལ་ཐིམ་པར་བསམས་ལ།ཨོཾ་ཨ་མཱ་ར་ཎི་ཛཱ་ཝནྟཱི་ཡེ་སྭཱ་ཧཱ།ཞེས་བརྒྱ་ཕྲག་གམ་ལྔ་བརྒྱ་དང་།ཨོཾ་ཨ་ཡར་སྦྱར།མཱ་ར་ཎི་མར་སྦྱར།ཨ་དགག་ཚིག་ཡིན
པས་མེད་པ་ཟེར།མཱ་ར་འཆི་བ་ལ་ཟེར།སྐབས་དོན་འཆི་བ་མེད་པའི་སྲོག་ཏུ་མཛོད།ཅེས་པའོ།ཞེས་ཆོས་རྗེས་སྱ་པཎྜི་ཏས་གསུང་།གཟུངས་རཱདི་ནི།ཨོཾ་ན་མོ་བྷ་ག་ཝ་ཏེ་ཨ་བ་ར་མི་ཏ་ཨཱ་ཡུར་ཛྙཱ་ན་སུ་བ་ནི་ཤྩི་ཏ་ཏེ་ཛོ་རཱ་ཛཱ་ཡ།ཏ་ཐཱ་ག
ཏཱཧཱ་ཡ།ཨརྷ་ཏེ་སམྱཀྶཾ་བུདྡྷ་ཡ།ཏདྱ་ཐཱ།ཨོཾ་པུཎྱེ་པུཎྱེ་མ་ཧཱ་པུཎྱེ་ཨ་པ་རི་མི་ཏ་པུཎྱེ་ཨ་པ་རི་མི་ཏ་པུཎྱེ་ཛྙཱ་ན་སཾ་བྷཱ་རོ་པ་ཙི་ཏེ།ཨོཾ་སརྦ་སཾ་སྐཱ་ར་པ་རི་ཤུདྡྷ་དྷརྨ་ཏེ་ག་ག་ན་ས་མུངྒ་ཏེ་སྲ་བྷཱ་ཝ་བི་ཤུདྡྷེ་མ་ཧཱ་ན་ཡ་པ་རི་ཝཱ་རེ་སྭཱ་ཧཱ།

ཞེས་ཅི་ནུས་བཟླ།དེ་ནས།བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ།ཞེས་བརྗོད།དེ་ནས་མདུན་བསྐྱེད་ནི།བུ་མ་བ་ཨ་མྲྀ་ཏ་ས་བསངས།
སྭ་བྷཱ་ཝ་ས་སྦྱངས།སྟོང་པའི་ངང་ལས་པཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་བྷྲཱུཾ་ལས་རིན་པོ་ཆེའི་བུམ་པ་ཡངས་ཤིང་རྒྱ་ཆེ་བའི་ནང་ཆུ་དང་བཅུད་སྣ་ཚོགས་ཀྱིས་གང་བའི་དབུས་སུ་རིན་པོ་ཆེའི་ཁྲིར་པདྨ་དང་ཟླ་བའི
སྟེང་དུ་མགོན་པོ་ཚེ་དཔག་མེད་སྐུ་མདོག་པདྨ་རཱ་ག་ལྟར་དམར་བ་ཞལ་གཅིག་ཕྱག་གཉིས་མཉམ་གོ་ཞག་གི་སྟེང་ན་འཆི་མེད་བདུད་རྩིས་གང་བའི་ལྷུང་བཟེད་འཛིན་པ་སྦྲུལ་སྐུའི་ཆ་ལུགས་ཅན་མཚན་དང་དཔེ་བྱད་ཀྱིས་བརྒྱན་པ།ཞབས
རྡོ་རྗེ་སྐྱིལ་ཀྲུང་གིས་བཞུགས་པ།དེའི་དཔྲལ་བར་ཨོཾ།མགྲིན་པར་ཨཱཿཐུགས་ཀར་ཧཱུཾ།ཐུགས་ཀའི་སྟོད་དུ་བྷཱ་བ་ལ་ཧྲཱིཿདམར་པོས་མཚན་པ།ཨོཾ་ཨཱརྱཱ་ཨ་པ་ར་མིཏྟ་ས་པ་རི་ཝཱ་ར་ཨརྒྷཾ་ནས་ཤཱཔྟའི་བཱར་གྱིས་མཆོད།བཅོམ་ལྡན
འདས་དེ་བཞིན་གཤེགས་པ་དགྲ་བཅོམ་པ་ཞེས་སོགས་གོང་ལྟར་གྱིས་བསྟོད།བཅོམ་ལྡན་འདས་ཀྱི་ཐུགས་ཀའི་ཧྲཱིཿཡིག་གི་མཐར་སྔགས་ཕྲེང་གིས་བསྐོར་བ་ལས་འོད་ཟེར་འཕྲོས་འཆི་མེད་ཚེའི་རིག་འཛིན་བརྙེས་པའི་ལྷ་ཚོགས
རྣམས་ཀྱི་ཚེ་འཛིན་ཅིང་གནས་པའི་ནུས་མཐུ་ཐམས་ཅད་བསྡུས་ཏེ་ཕྱག་གི་ལྷུང་བཟེད་གང་ཞིང་ལུད་པས་བུམ་པའི་ནང་ཁེངས་པར་གྱུར་པར་བསམས་ལ།སྔགས་ཐུང་བརྒྱ་རྩ་དང་གཟུངས་རིང་ཅི་ནུས་བཟླས་མཐར་གོང་ལྟར་མཆོད

བསྐྱོད་ཅི་ནུས་བྱ།གཏོར་མ་བསང་སྦྱང་།སྟོང་པའི་ངང་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བར་གཏོར་མ་བདུད་རྩིའི་རྒྱ་མཚོ་ཆེན་པོར་གྱུར།ཨོཾ་ཨ་པ་ར་མི་ཏ་ཨི་དམ་པ་ལིཾ་ཏ་ཁ་ཁ་ཁཱ་ཧི་ཁཱ་ཧི།ལན་གསུམ་གྱིས་དབུལ།མཆོད་ཅིང་བསྟོད།
བཅོམ་ལྡན་འདས་བདག་དང་སེམས་ཅན་ཐམས་ཅད་ཅེས་སོགས་གང་ལྟར་གསོལ་བ་གདབ།བཅོམ་ལྡན་འདས་འོད་བུ་ཞུ་བས་བུམ་པའི་ཆུ་བདུད་རྩིའི་རང་བཞིན་དུ་གྱུར།ཞེས་པ་རྣམས་སློབ་དཔོན་གྱི་བྱ་བའོ།།དེ་ནས་སློབ
མ་རྣམས་བོས་ལ་ཁྲུས་དང་ཕྱག་བྱས་མདུན་དུ་འཁོད་པ་ལ།སློབ་དཔོན་གྱིས།ནམ་མཁའི་མཐའ་དང་མཉམ་པའི་ཞེས་སོགས་སེམས་བསྐྱེད་རྒྱས་བསྡུས་འཚམ་པར་བྱས་ལ།འདིར་སྐབས་སུ་བབས་པ་རྗེ་བཙུན་ས་སྱཱ
པའི་གསེར་ཆོས་བཅུ་གསུམ་གྱི་ནང་ཚན་དུ་གྱུར་པ་བཅོམ་ལྡན་འདས་ཚེ་དཔག་ཏུ་མེད་པ་སྦྲུལ་སྐུའི་རྗེས་སུ་གནང་བ་སྒྲུབ་པར་བྱེད་པ་ལ་སྔོན་དུ་འགྲོ་པོ་སློབ་དཔོན་གྱི་བགྱི་བར་འོས་པ་ལེགས་པར་གྲུབ་ནས།ཁྱེད་རང་རྣམས་ཀྱི།
དོསྐལ་དུ་གྱུར་པ་སློབ་མའི་བྱ་བའི་རིམ་པ་ལ།སློབ་དཔོན་དང་མགོན་པོ་ཚེ་དཔག་མེད་ཐ་མི་དད་པ་ལ་རྗེས་གནང་ཞུ་བོའི་ཡོན་དུ་མཎྜལ་འབུལ་བར་ཞུ།ཞེས་འབུལ་དུ་གཞུག།མེ་ཏོག་དང་བཅས་ཐལ་མོ་སྦྱར་ནས་གསོལ་བ
འདེབས་པ་འདིའི་རྗེས་ཟློས་ལན་གསུམ་མཛད་པར་ཞུ།དུས་གསུམ་སངས་རྒྱས་ཐམས་ཅད་དང་།།ལྷག་པའི་ལྷ་ཡི་ངོ་བོ་ཉིད།།དཔལ་ལྡན་བླ་མའི་བཀའ་དྲིན་གྱིས།།བདག་ལ་རྗེས་གནང་སྩལ་དུ་གསོལོ།།ལན་གསུམ།།

རྒྱུད་དག་པའི་སླད་དུ་རྒྱུན་བཤགས་བྱ་དགོས་པས།མདུན་དུ་མགོན་པོ་ཚེ་དཔག་མེད་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མངོན་སུམ་ལྟ་བུར་བཞུགས་པའི་སྤྱན་སྔར་ཡན་ལག་བདུན།།
པ་བགྱི་སྙམ་པས་འདིའི་རྗེས་ཟློས་མཛོད།དཀོན་མཆོག་གསུམ་ལ་ལན་གསུམ།སླར་ཡང་ཐུན་མོང་མིན་པའི་གསོལ་བ་འདེབས་པ་འདིའི་རྗེས་ཟློས་མཛོད།བླ་མ་དང་བཅོམ་ལྡན་འདས་དེ་བཞིན་གཤེགས་པ་དགྲ
བཅོམ་པ་ཡང་དག་པར་རྫོགས་པའི་སངས་རྒྱས་ཚེ་དང་ཡེ་ཤེས་དཔག་ཏུ་མེད་པ་ཤིན་ཏུ་རྣམ་པར་ངེས་པ་གཟི་བརྗིད་ཀྱི་རྒྱལ་པོས་བདག་གི་རྒྱུད་བྱིན་གྱིས་བརླབ་ཏུ་གསོལ།ཚེ་དང་ཡེ་ཤེས་ཀུན་ནས་རྒྱས་པར་མཛད་དུ་གསོལ།
ཞེས་གསོལ་བ་ལན་གསུམ་བཏབ་ནས།དངོས་གཞི་ལ།བྱིན་གྱིས་བརླབ་པའི་སླད་དུ་དམིགས་པ་འདི་བཞིན་མཛད་པར་ཞུ།ཁྱེད་རང་རྣམས་ཐ་མལ་དུ་གནས་པའི་དབུགས་འོད་ཀྱི་སྦུ་གུ་ཅན་སྣ་བུག་གཡོན་ནས་ཕྱིར་བུས་པས།
མདུན་གྱི་སློབ་དཔོན་དང་མགོན་པོ་ཚེ་དཔག་ཏུ་མེད་པ་ཐ་མི་དད་པ་སྐུ་མདོག་པདྨ་རཱ་ག་ལྟར་དམར་བ་ཕྱག་གཉིས་གཞག་གི་ཕྱག་རྒྱ་མཛད་པའི་ལྷུང་བཟེད་བདུད་རྩིས་གང་བ་བསྣམས་པ་ཞབས་རྡོ་རྗེའི་སྐྱིལ་ཀྲུང་གིས་བཞུགས
པའི་དཔྲལ་པར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུཾ་སྔོན་པོ་རྣམས་གསལ་བཏབ་པའི་དཔྲལ་པའི་ཨོཾ་དང་ཕྱག་གི་ལྷུང་བཟེད་ཀྱི་བདུད་རྩི་ཡ་ཕོག་པས་བདུད་རྩི་དང་འོད་དཀར་པོ་དཔག་ཏུ་མེད་པ་ནར་གྱིས་དྲངས།

རླུང་ནང་དུ་རྔུབས་པས་དཔྲལ་པ་དང་སྣ་བུག་ནས་ཞུགས་ལུས་ཀྱི་ནང་ཐམས་ཅད་ཁེངས་པས་ལུས་ཀྱི་སྒོ་ནས་སྲོག་བཅད་པས་ཚེ་ཐུང་བར་གྱུར་པའི་ཉེས་པ་དང་ནད་གདོན་སྡིག་སྒྲིབ་ཐམས་ཅད་དག་ནས་ཁྱེད་རང་རྣམས་ཚེ་དཔག་མེད།
དམར་པོ་སྦྲུལ་སྐུའི་ཆ་ལུགས་ཅན་དུ་གྱུར་པའི་མོས་པ་མཛོད།དེ་བརྟན་པའི་ཕྱིར་དུ་སློབ་དཔོན་གྱིས།སྔགས་རེང་བྱུང་བརྗོད་ཅིང་།བུམ་པའི་ཆུས་དབང་བསྐུར་ཞིང་གཏོར་བ་དང་བྱུང་བས་བྱིན་གྱིས་བརླབས་པའི་མོས་པ་མཛོད་བྱས་ལ།
བུམ་པ་མོ་གོར་བཞག་བུམ་ཆུ་བླུད་ཅིང་གཏོར་བ་བྱ།སླར་ཡང་དམིགས་པ་འདི་བཞིན་དུ་མཛོད།ཁྱོད་རང་རྣམས་ཀྱིས་སྔར་བཞིན་རླུང་འོད་ཀྱི་སྦུ་གུ་ཅན་སྣ་བྲེག་གཡོན་ནས་བུས་པས།མདུན་གྱི་སློབ་དཔོན་དང་ཚེ་དཔག་མེད་ཐ་མི་དང
པབྱའི་མགྲིན་པའི་ཨཱཿདང་ཕྱག་གི་ལྷུང་བཟེད་ཀྱི་བདུད་རྩི་ལ་ཕོག་པས་བདུད་རྩི་དང་འོད་དམར་པོ་དཔག་ཏུ་མེད་པ་ནར་གྱིས་དྲངས།།རླུང་ནང་དུ་རྔུབས་པས་མགྲིན་པ་དང་སྣ་བུག་ནས་ཞུགས་ལུས་ཀྱི་ནང་ཐམས་ཅད་ཁེངས་པས་དག་གི
སྒོ་ནས་སྲོག་བཅད་པའི་ལས་བྱས་པས་ཚེ་ཐུང་བར་གྱུར་པའི་ཉེས་པ་དང་ནད་གདོན་སྡིག་སྒྲིབ་ཐམས་ཅད་དག་ནས་ཁྱེད་རང་རྣམས་ཚེ་དཔག་མེད་སྦྲུལ་སྐུའི་རྣམ་པ་ཅན་དུ་གྱུར་པའི་མོས་པ་མཛོད།དེ་བརྟན་པའི་ཕྱིར་དུ་ཆུ་དབང་བསྐུར་བ
སོགས་སྔར་བཞིན།སླར་ཡང་དམིགས་པ་འདི་བཞིན་དུ་མཛོད།ཁྱེད་རང་རྣམས་ཀྱིས་སྔར་བཞིན་དུ་རླུང་འོད་ཀྱི་སྦུ་གུ་ཅན་སྣ་བུག་གཡོན་ནས་བུས་པས།མདུན་གྱི་སློབ་དཔོན་དང་ཚེ་དཔག་མེད་ཐ་མི་དད་པའི་ཐུགས་ཀའི་ཧཱུཾ་དང་ཕྱག

གི་ལྷུང་བཟེད་ལ་ཕེག་པས་བདུད་རྩི་དང་འོད་སྔོན་པོ་དཔག་ཏུ་མེད་པ་ནར་གྱིས་དྲངས།རླུང་ནང་དུ་རྔུབས་པས་སྙིང་ག་དང་སྣ་བུག་ཏུ་ཞུགས་ལུས་ཀྱི་ནང་ཐམས་ཅད་ཁེངས་པས་ཡིད་ཀྱི་སྒོ་ནས་སྲོག་བཅད་པའི་ལས་བྱས
པས་ཚེ་ཐུང་བར་གྱུར་པའི་ཉེས་པ་དང་ནད་གདོན་སྡིག་སྒྲིབ་ཐམས་ཅད་དག་ནས་ཁྱེད་རང་རྣམས་ཚེ་དཔག་མིང་སྦྲུལ་སྐུའི་རྣམ་པ་ཅན་གྱུར་པའི་མོས་པ་མཛོད།དེ་བརྟན་པའི་ཆེད་དུ་བུམ་པའི་ཆུས་དབང་བསྐུར་བ་སོགས་སྔར་ལྟར་བྱ
ཞིང་།འཇིག་རྟེན་འདྲེན་པའི་གཙོ་བོ་ཆེ་དཔག་མེད།།སོགས་བཀྲ་ཤིས་བརྗོད་ཅིང་མེ་ཏོག་གཏོར།དེས་བྱིན་རླབས་དངོས་གཞི་གྲུབ་ནས།བཟླས་པའི་ལུང་བྱིན་པའི་སླད་དུ་དམིགས་པ་འདི་བཞིན་མཛོད།སློབ་དཔོན་གྱི་ཐུགས་ཀའི་ཧྲཱིཿ
ཡིག་གི་མཐར་སྔགས་ཕྲེང་གིས་བསྐོར་བ་ལས་སྔགས་ཕྲེང་གཉིས་པ་བྱུང་སློབ་དཔོན་གྱི་ཞལ་ནས་ཐོ་ན།ཁྱེད་རང་རྣམས་ཀྱི་ཞལ་དུ་ཞུགས་སྙིང་གར་ཧྲཱིཿཡིག་གི་མཐར་འཁོད་པར་མོས་ནས་སྔགས་འདི་གཉིས
ཀྱི་རྗེས་ཟློས་ཡན་གསུམ་གྱི་བར་དུ་མཛད་པར་ཞུ།ཞེས་སྔགས་རིང་ཐུང་གཉིས་ཀྱི་རྗེས་ཟློས་བྱ།དེ་ལྟར་བཟླས་པའི་དང་པོས་རྒྱུད་བྱིན་གྱིས་བརླབ།གཉིས་པས་དབྱེར་མེད་དུ་བྱས།གསུམ་པས་བརྟན་པར་མོས་ནས་སློབ་དཔོན་ལ
དྲིདྲན་ལན་དུ་མེ་ཏོག་གཏོར་ནས་འདིའི་རྗེས་ཟློས་མཛོད།བཅོམ་ལྡན་བདག་ལ་སོགས་བྱ།སློབ་དཔོན་གྱིས་ཀྱང་མེ་ཏོག་གི་ཕྲེང་བ་སྔགས་སུ་བྱི